Z A P I S N I K
   	s 9.  sjednice Gradskog vijeća Grada Skradina 

9. sjednica Gradskog vijeća Grada Skradina održana je u ponedjeljak 20. Travnja
2026.g. u prostorijama Grada Skradina, s početkom u 10,30 sati. Sjednicom je ravnala predsjednica Gradskog vijeća Grada Skradina Matea Klarić. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 9, te postoji kvorum za pravovaljano odlučivanje. Sjednici su nazočni: Franka Badžim, Ivica Klarić, Matea Klarić, Marijana Laća, Maja Mandušić, Ante Matić, Antonio Periša, Lucijana Sladić i Nadija Zorica. Sjednici opravdano nisu nazočni:  Antonia Maretić, Slobodan Pamučar Tonći Petrović i Ilija Računica.
	Sjednici su nazočni gradonačelnik Grada Skradina Antonijo Brajković i zamjenik gradonačelnika iz reda pripadnika srpske nacionalne manjine Nikola Milović. 
	Predsjednica Gradskog vijeća Grada Skradina Matea Klarić navela je kako je za  sjednicu predložen dnevni red s 6. točaka. Prijedloga za izmjenu i dopunu dnevnog reda nije bilo.
Predsjednica Gradskog vijeća Grada Skradina Matea Klarić stavila je na glasovanje predloženi dnevni red, te je isti -JEDNOGLASNO usvojen (nazočno 9 vijećnika).
	Za raspravu i odlučivanje utvrđen je slijedeći

 		
DNEVNI RED

1. [bookmark: _Hlk226979920]Prijedlog I Izmjena i dopuna Proračuna Grada Skradina za 2026.g.
2. Prijedlog Izmjena i dopuna (I) Programa pomoći socijalno ugroženim osobama na području Grada Skradina za 2026. godinu
3. Prijedlog Izmjena i dopuna (I) Programa javnih potreba u kulturi na području Grada Skradina za 2026. godinu.
4. Prijedlog Odluke o socijalnoj skrbi Grada Skradina.
5. Prijedlog Odluke o grobljima.
6. Prijedlog Plana o izmjenama i dopunama Plana upravljanja pomorskim dobrom na području Grada Skradina za razdoblje 2024.-2028.g. (I).


Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Matea Klarić pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te  ista moraju biti dostavljena u pisanom obliku. 


A) IVICA KLARIĆ, vijećnik DP-a:
„1. Je li u Planu ove godine uređenje parkinga kod groblja Svete Kate u Dubravicama
2. Kada će biti u funkciji ispostava Hitne službe u Skradinu?“

ODGOVORI: 
Gradonačelnik Antonijo Brajković odgovorio je:
„1. Što se tiče prvog pitanja uređenja parkirališta na groblju sv. Kate u Dubravicama, ono nije planirano u ovoj godini. Obično je, kad su veće sahrane se, da budemo otvoreni, „improvizira“ na način da se na privatnim parcelama ljudi parkiraju i da naše prometne službe, zajedno s vatrogascima reguliraju promet. To se događa kad se radi o većim sprovodima. Svakako ćemo trebati raditi po tom pitanju. Mogućnost proširenja parkinga za potrebe groblja je moguće samo i  isključivo za privatne svrhe. Mi do sada nismo planirali nekakva sredstva za otkup zemljišta. Bilo je nekakvih kontakata, ali ta zemljišta koja bi bila za pogodna za parking, vlasnički nisu uređena. Dakle, mi u ovoj godini nismo u proceduri za izgradnju parkirališta za potrebe groblja. Nažalost, većina naših groblja nije tako planirana. Radi se o grobljima koja su nastajala uz grobljanske crkve u vremenu kada nije bilo automobila. Danas je takva situacija da su to neadekvatni prostori za parking i da više-manje u svim grobljima imamo sličnu situaciju. Da nešto u budućoj perspektivi treba napraviti po tom pitanju, svakako treba.
2. Što se tiče drugog pitanja, Ispostava Zavoda za hitnu medicinu ide planiranim tempom. Upravo sada u tijeku je Koordinacija. Završeni su unutarnji gipsaderski radovi i unutarnje instalacije su završene. Sada smo u fazi da se ide na završne vanjske radove, na stolariju i fasadu. Kako stvari stoje do sredine šestog mjeseca, Ispostava Zavoda bi trebala biti gotova. No, međutim to ne znači da će ona započeti s radom, jer 15.06. započinje ljetno dežurstvo tima T1 za potrebe Skradina i A1 auto ceste. Kad se završi ova zgrada, onda treba pokrenuti novu nabavu, a to je nabava opreme. Nije problem opreme nabava kuhinje, kreveta, i uredski i dr. materijal, već nabava medicinske opreme koja je zahtjevna i skupa. Taj dio realizacije projekta  nabave oprema treba naručiti zajedno s Zavodom, jer oni znaju što im treba, a to kao što sam rekao nije nimalo jeftino i trajat će neko vrijeme, ali kako stvari stoje, zgrada treba biti gotova sredinom šestog mjeseca. Kad će biti u funkciji u potpunosti ovisi o nabavi naše opreme i ovisi o natječaju koji će provesti Zavod za prijam  tima T2 (10 tehničara) koji trebaju biti osposobljeni za pružanje hitne medicine (posebno obučeni tehničari i s položenim ispitom) koji će moći i obavljati određene zahvate koje zakon propisuje da moraju imati i adekvatni položeni ispit. Realno je očekivati da to sve bude gotovo tijekom jeseni.“



Sukladno članku  78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Matea Klarić pitala  je vijećnike da li imaju primjedbe na  Zapisnik s 8. sjednice Gradskog vijeća Grada Skradina.
Kako se nitko nije javio za riječ, predsjednica Gradskog vijeća Grada Skradina Matea Klarić, stavila je na glasovanje Zapisnik s 8. sjednice Gradskog vijeća Grada Skradina, te je isti JEDNOGLASNO usvojen (nazočno 9 vijećnika).




















RASPRAVA I ODLUČIVANJE



Točka 1.
[bookmark: _Hlk226979963]Prijedlog I. Izmjena i dopuna Proračuna Grada Skradina za 2026.g.
[bookmark: _Hlk228173003]
Nakon uvodnog izlaganja od strane više savjetnice za proračun, financije i računovodstvo 
Marije Grozdanić o prijedlogu I. Izmjena i dopuna Proračuna Grada Skradina za 2026.g. otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog I. Izmjena i dopuna Proračuna Grada Skradina za 2026.g., te je isti JEDNOGLASNO usvojen (nazočno 9 vijećnika).
[bookmark: _Hlk228173190]I.  Izmjene I dopune Proračuna Grada Skradina prilažu se Zapisniku pod 1) i čine njegov sastavni dio.


[bookmark: _Hlk228172906]Točka 2.
Prijedlog Izmjena i dopuna (I) Programa pomoći socijalno ugroženim
 osobama na području Grada Skradina za 2026. godinu

[bookmark: _Hlk228173452]Nakon uvodnog izlaganja od strane više savjetnice za proračun, financije i računovodstvo 
Marije Grozdanić  i više savjetnice za društvene djelatnosti, te javnu nabavu Ane Dujić o prijedlogu Izmjena i dopuna (I) Programa pomoći socijalno ugroženim osobama na području Grada Skradina za 2026. godinu otvorena je rasprava.
[bookmark: _Hlk228173088]Kako se nitko nije javio za riječ, predsjednica Gradskog vijeća Grada Skradina Matea Klarić stavila je na glasovanje prijedlog Izmjena i dopuna (I) Programa pomoći socijalno ugroženim osobama na području Grada Skradina za 2026. godinu, te je isti JEDNOGLASNO usvojen (nazočno 9 vijećnika).
Izmjene i dopune (I) Programa prilažu se Zapisniku pod 2) i čine njegov sastavni dio.



Točka 3.
Prijedlog Izmjena i dopuna (I) Programa javnih potreba u kulturi
na području Grada Skradina za 2026. godinu

Nakon uvodnog izlaganja od strane više savjetnice za proračun, financije i računovodstvo
Marije Grozdanić o prijedlogu Izmjena i dopuna (I) Programa javnih potreba u kulturi na području Grada Skradina za 2026. godinu otvorena je rasprava.
[bookmark: _Hlk228173553]Kako se nitko nije javio za riječ, predsjednica Gradskog vijeća Grada Skradina Matea Klarić 
stavila je na glasovanje prijedlog Izmjena i dopuna (I) Programa javnih potreba u kulturi na području Grada Skradina za 2026. godinu, te je isti JEDNOGLASNO usvojen (nazočno 9 vijećnika).
Izmjene i dopune (I) Programa prilažu se Zapisniku pod 3) i čine njegov sastavni dio.






Točka 4.
Prijedlog Odluke o socijalnoj skrbi Grada Skradina

Nakon uvodnog izlaganja od strane više savjetnice za društvene djelatnosti, te javnu 
nabavu Ane Dujić o prijedlogu Odluke o socijalnoj skrbi Grada Skradina otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea Klarić 
stavila je na glasovanje prijedlog Odluke o socijalnoj skrbi Grada Skradina, te je isti JEDNOGLASNO usvojen (nazočno 9 vijećnika).
Odluka se prilaže Zapisniku pod 4) i čini njegov sastavni dio.


Točka 5. 
Prijedlog Odluke o grobljima

Nakon uvodnog izlaganja od strane više savjetnice za gospodarstvo, turizam i komunalne djelatnosti Anke Verović o prijedlogu Odluke o grobljima otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea Klarić 
stavila je na glasovanje prijedlog Odluke o grobljima, te je isti JEDNOGLASNO usvojen (nazočno 9 vijećnika).
Odluka se prilaže Zapisniku pod 5) i čini njegov sastavni dio.


Točka 6. 
Prijedlog Plana o izmjenama i dopunama Plana upravljanja pomorskim
dobrom na području Grada Skradina za razdoblje 2024.-2028.g. (I).

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Plana o izmjenama i dopunama Plana upravljanja pomorskim dobrom na području Grada Skradina za razdoblje 2024.-2028.g. (I) otvorena je rasprava.
Kako se nitko nije javio za riječ, predsjednica Gradskog vijeća Grada Skradina Matea 
Klarić stavila je na glasovanje prijedlog Plana o izmjenama i dopunama Plana upravljanja pomorskim dobrom na području Grada Skradina za razdoblje 2024.-2028.g. (I), te je isti JEDNOGLASNO usvojen (nazočno 9 vijećnika).
Plan se prilaže Zapisniku pod 6) i čini njegov sastavni dio.


Sjednica je završena u 11,00 sati.



ZAPISNIK SASTAVILA

Paulina Radeljak, v.r.	          
           GRADSKO VIJEĆE
			           GRADA SKRADINA                              PREDSJEDNICA
                                                                                                     
[bookmark: _GoBack]        Matea Klarić, dipl. iur., v.r.	
